I kølvandet på 1. verdenskrig opstod den unge franske komponistgruppe [[Les Six]], som forkastede Debussys poetiske og mystiske symbolsprog til fordel for en mere rå musikstil. Deres selvudnævnte talsperson [[Jean Cocteau]] skrev i 1918 med tydelige referencer til Debussy: "Det er slut med skyer, bølger, akvarier, havfruer og natteparfumer".<ref>Ross, ''The Rest Is Noise'', 99-100.</ref> Senere generationer af franske komponister så med mere positive øjne på Debussys musik. Messiaen fik som barn partituret til ''Pelléas et Mélisande'' og udtalte efterfølgende, at det var som "kærlighed ved første blik – en åbenbaring – og muligvis den største inspirationskilde i mit liv".<ref>Samuel, ''Conversations'', 69.</ref> [[Pierre Boulez]] opdagede også Debussys musik som ung og sagde, at det gav ham hans første fornemmelse af, hvordan moderne musik kunne lyde.<ref>Boulez, ''Entretiens de Pierre Boulez'', 28. </ref>
Musik Historie